Namišių herbas

Namišių herbas – pagrindinis Namišių kaimo ir Namišių seniūnijos (Pasvalio rajono savivaldybė) heraldinis atributas.

 Aprašas 

Sidabriniame lauke – linai juodais stiebais ir mėlynais spurgeliais, juodoje herbo papėdėje vaizduojamas auksinis raktas.Apie seniūniją. 2023-04-28, Pasvalys.eu (tikrinta 2023-08-06).

 Simbolika 

Herbe vaizduojami linai atspindi linininkystės tradiciją, nors dabar labai mažai kas juos augina. Namišiai nuo seno – ūkininkų, žemdirbių kraštas, o jaunimas tęsia senelių tradicijas. Auksinis raktas simbolizuoja Jurgines, Jorę, žemės atrakinimą, o juodas laukas – paprastą žemę, užauginančią derlių.Asta Bitinaitė. Per Jurgines pristatytas Namišių herbas ir vėliava. 2023-04-28, Darbs.lt (tikrinta 2023-08-06).

 Istorija 

2022 m. gruodžio 21 d. herbą dekretu Nr. 1K-1200 patvirtino Lietuvos prezidentas Gitanas Nausėda. Etalono autorius – Arvydas Každailis. 2023 m. balandžio 23 d. per Jurgines herbą palaimino klebonas Nerijus Papirtis.

 Šaltiniai 

Kategorija:Namišiai
Kategorija:2022 m. patvirtinti Lietuvos gyvenviečių herbai
Kategorija:Pasvalio rajono savivaldybės gyvenviečių herbai
Kategorija:Lietuvos kaimų herbai